Polisieman skiet meisie, homself in besige winkelsentrumArgieffoto Foto: SAPD, Facebook ŉ Polisiebeampte het Donderdag sy meisie in die besige Pavillion-winkelsentrum in Durban doodgeskiet voordat hy sy eie lewe geneem het. “Die twee het omstreeks 12:00 ŉ rusie in die winkelsentrum gehad waartydens die beampte sy vuurwapen uitgehaal en geskiet het,” het kapt. Thulani Zwane, ŉ polisiewoordvoerder, gesê. Volgens Santi Steinmann, ŉ woordvoerder van Netcare 911, is die twee op die toneel dood verklaar. Niemand anders is tydens die voorval beseer nie. Die name en ouderdomme van die oorledenes is nog nie bekend gemaak nie.